Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 416

a) Általános és preparatív laboratóriumi munkában: — Ismerje, azonosítsa és jellemezze a kémiai laboratóriumi gyakorlatban használt vegyi anyagok fizikai és kémiai tulajdonságait, tudja értelmezni a kémiai reakciók törvényszerûségeit, az anyag- és energiaátalakulás törvényeit. — Ismerje és értse az alapvetõ fizikai jellemzõk mérési elvét, módszereit, a szabványos mértékegységeket és átváltásukat. — Mérjen anyagmennyiséget laboratóriumi mérleg (tára-, elektromos gyors- és analitikai mérleg) és térfogatot laboratóriumi térfogatmérõ eszköz (mérõhenger, pipetta, büretta, mérõlombik) segítségével. — Tudjon sûrûséget, viszkozitást mérni, és meghatározni az olajszármazékok lobbanáspontját, törésmutatóját. — Tudja elvégezni az ezekkel kapcsolatos egyszerû értékelõ számításokat. — Ismerje és ismerje fel az alapvetõ laboratóriumi eszközöket és készülékeket. — Válassza ki és szerelje össze az adott laboratóriumi mûvelethez vagy analitikai vizsgálathoz szükséges eszközöket, készülékeket és mûszereket. — Állítsa össze funkcionálisan helyesen és esztétikailag igényesen a laboratóriumi preparátumok elõállításának készülékeit. — Tudjon üvegcsövet kihúzni, hajlítani, dugót fúrni, szerelvényeket összeállítani, csiszolatos készülékeket összeszerelni, víz-, gáz- és elektromos csatlakozásokat szakszerûen és biztonságosan összekapcsolni. — Ismerje és értse a leggyakrabban használt szervetlen és szerves preparátumok laboratóriumi elõállításának elméletét és gyakorlati kivitelezhetõségét. — Gyakorlottan tudja végezni a szûrés, dekantálás, bepárlás, kristályosítás, szublimálás, desztillálás mûveleteit, laboratóriumi körülmények közötti végrehajtani a szulfonálást, észterezést és egyéb szerves folyamatokat, a keletkezett termék tisztítását és a termék minõségének értékelését (olvadáspont, forráspont meghatározása).

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes